4. การประกอบธุรกิจแต่ละสายผลิตภัณฑ์

4.1 ลักษณะผลิตภัณฑ์และบริการ

บริษัทแบ่งลักษณะผลิตภัณฑ์และบริการของบริษัทและบริษัทย่อยออกเป็น 2 ประเภท ดังนี้

1) การจัดหาผลิตภัณฑ์เหล็ก

บริษัทให้บริการจัดหาผลิตภัณฑ์เหล็กในลักษณะศูนย์บริการเหล็ก
ทั้งเหล็กแผ่นรีดร้อนชนิดม้วนและเหล็กแผ่นรีดเย็นชนิดม้วน เหล็กเอชบีม เหล็กไอบีม
เหล็กเคลือบสังกะสี (GI) เหล็กเคลือบอลูซิงค์(GL) เหล็กเคลือบสี จำหน่ายให้แก่ ผู้ค้าส่งเหล็ก
และลูกค้าที่เป็นโรงงานเหล็กต่างๆ ซึ่งลูกค้าจะนำไปใช้ในการแปรรูปเป็นชิ้นงานเหล็กต่าง ๆ ต่อไป
รวมถึงการให้บริการรับตัดเหล็กตามขนาดต่าง ๆ ที่ลูกค้าต้องการ

2) การแปรรูปผลิตภัณฑ์เหล็ก

  2.1 เหล็กม้วนสลิต (Slitting Coil)

บริษัทให้บริการตัดเหล็กเป็นเหล็กม้วนสลิต ซึ่งเป็นการนำเหล็กม้วน (Coil)
มาตัดเป็นแถบเล็กตามความกว้างที่ลูกค้ากำหนดและม้วนกลับเพื่อจำหน่าย
โดยบริษัทมีเครื่องจักรสำหรับการตัดเหล็กเป็นเหล็กม้วนสลิต (Slitting Coil)
โดยบริษัทมีกำลังการผลิตติดตั้งเท่ากับ 195,000
ตันต่อปีโดยแบ่งเป็นการผลิตเพื่อเป็นวัตถุดิบสำหรับรองรับ
การผลิตเป็นท่อเหล็กและผลิตภัณฑ์โครงสร้างรูปตัวซี จำนวน 141,000 ตันต่อปี
และการผลิตเพื่อขายจำนวน 54,000 ตันต่อปี ซึ่งในปี 2555 บริษัทใช้กำลังการผลิตเท่ากับร้อยละ
58.75 ของกำลังการผลิตติดตั้ง

  2.2 การผลิตเหล็กแผ่น (Cutting Sheet)

บริษัทให้บริการตัดเหล็กแผ่น ซึ่งเป็นการนำเหล็กม้วน
นำมาตัดเป็นเหล็กแผ่นตามความกว้างและความยาวที่ลูกค้ากำหนด
บริษัทสามารถตัดเหล็กตามความกว้างได้ตั้งแต่ 600 ถึง 1,500 มิลลิเมตร และตามความยาวตั้งแต่
300 ถึง 6,100 มิลลิเมตร โดยบริษัทมีเครื่องจักรสำหรับการตัดเหล็กแผ่น (Cutting Sheet)
ซึ่งบริษัทมีกำลังการผลิตติดตั้งเท่ากับ 105,000 ตันต่อปี ซึ่งในปี 2555
บริษัทใช้กำลังการผลิตเท่ากับร้อยละ 50.39 ของกำลังการผลิตติดตั้ง

  2.3 ผลิตภัณฑ์ท่อเหล็ก (Steel Pipe)

บริษัทผลิตและจำหน่ายท่อเหล็กสำหรับใช้ในอุตสาหกรรมต่างๆ ปัจจุบัน
บริษัทมีเครื่องจักรสำหรับการผลิตท่อเหล็กซึ่งสามารถผลิตท่อเหล็กได้ตั้งแต่เส้นผ่าศูนย์กลาง 12
มิลลิเมตรถึง 100 มิลลิเมตร
โดยวิธีการนำเหล็กแผ่นรีดร้อนชนิดม้วนที่ตัดตามความกว้างที่กำหนดมาทำการขึ้นรูปและเชื่อมเหล็กแผ่นด้วยคลื่นความถี่สูงซึ่งเป็นเครื่องจักรที่ทันสมัยและมีประสิทธิภาพในการผลิต
ทำให้ท่อเหล็กของบริษัทมีคุณภาพและเป็นที่ยอมรับของลูกค้า โดยบริษัทมีกำลังการผลิตติดตั้ง เท่ากับ
75,000 ตันต่อปี ซึ่งในปี 2555 บริษัทใช้กำลังการผลิตเท่ากับร้อยละ 92.32
ของกำลังการผลิตติดตั้ง ท่อเหล็กของบริษัทที่ผลิตมีรูปแบบทั้งทรงกลม สี่เหลี่ยมจัตุรัส
และสี่เหลี่ยมผืนผ้า ซึ่งบริษัทสามารถผลิตได้ตามความกว้างและความยาวที่ลูกค้ากำหนด

  2.4 ผลิตภัณฑ์เหล็กโครงสร้างรูปตัวซี

บริษัทผลิตและจำหน่ายเหล็กโครงสร้างรูปตัวซี โดยการนำเหล็กม้วนสลิต (Slitting Coil)
ที่ตัดตามขนาดมาขึ้นรูปในลักษณะรูปตัวซี
ซึ่งจะนำไปใช้ในอุตสาหกรรมก่อสร้างเพื่อใช้เป็นโครงสร้างหลังคา
บริษัทมีเครื่องจักรสำหรับการผลิตเหล็กโครงสร้างรูปตัวซี จำนวน 6 เครื่อง
โดยมีกำลังการผลิตติดตั้ง เท่ากับ 66,000 ตันต่อปี ซึ่งในปี 2555
บริษัทใช้กำลังการผลิตเท่ากับร้อยละ 46.25 ของกำลังการผลิตติดตั้ง

โดยลูกค้าจะนำผลิตภัณฑ์เหล็กที่ซื้อจากบริษัทเป็นวัตถุดิบในกระบวนการผลิตในอุตสาหกรรมต่อเนื่องต่าง
ๆ ได้แก่ อุตสาหกรรมยานยนต์ อุตสาหกรรมเครื่องใช้ไฟฟ้าและอิเล็กโทรนิกส์
อุตสาหกรรมเฟอร์นิเจอร์ และอุตสาหกรรมอื่น ๆ

ผลิตภัณฑ์เหล็กของบริษัทจะถูกนำไปใช้เป็นวัตถุดิบในการผลิตของอุตสาหกรรมต่อเนื่องต่าง ๆ เช่น

+----------------------+-----------------------------------------------+
| อุตสาหกรรมก่อสร้าง :    | ใช้เหล็กโครงสร้างรูปตัวซีในการทำโครงหลังคา           |
|                      | และใช้ท่อเหล็กสำหรับเป็นเหล็กแปปูกระเบื้องหลังคา เป็นต้น  |
| อุตสาหกรรมเฟอร์นิเจอร์ : |                                               |
|                      | ใช้ท่อเหล็กเป็นโครงของเฟอร์นิเจอร์ชนิดต่าง ๆ เช่น โต๊ะ   |
| อุตสาหกรรมเครื่องใช้ไฟฟ้า | เก้าอี้                                          |
| :                    | ฉากกั้นและใช้เหล็กแผ่นเป็นส่วนประกอบในการทำตู้ชนิดต่าง ๆ |
|                      | และชั้นวางของรวมถึงทำตู้นิรภัย                       |
| อุตสาหกรรมยานยนต์ :    | ซึ่งสามารถใช้ในอาคารสำนักงาน สถานการศึกษา          |
|                      | และสถานที่ต่างๆ และเวทีสำเร็จรูป เป็นต้น              |
| อุตสาหกรรมอื่น ๆ :      |                                               |
|                      | ใช้เหล็กแผ                                      |
|                      | ่นเป็นส่วนประกอบในการผลิตเครื่องใช้ไฟฟ้าและอิเล็กโทรนิกส์ |
|                      | เช่น เครื่องซักผ้า เครื่องปรับอากาศ ตู้เย็น เป็นต้น        |
|                      |                                               |
|                      | ใช้ท่อเหล็กและเหล็กแผ่นเป็นส่วนประกอบในการผลิตยานยนต์  |
|                      | เช่น ใช้ท่อเหล็กเป็นโครงสร้างตัวถังรถบัส และกระบะรถยนต์ |
|                      | และใช้เหล็กแผ่นเป็นพื้นกระบะ และตัวถังภายนอกของรถยนต์  |
|                      | เป็นต้น                                         |
|                      |                                               |
|                      | ใช้เหล็กแผ่นรีดร้อนเป็นชิ้นส่วนในการทำถังบรรจุแก๊ส        |
|                      | โครงสร้างวิศวกรรมอื่น                             |
|                      | และใช้ในอุตสาหกรรมทุกประเภทตามที่ลูกค้าต้องการ        |
+----------------------+-----------------------------------------------+

4.2 การตลาด

  4.2.1 กลยุทธ์ทางการตลาด

1.  ผลิตภัณฑ์เหล็กของบริษัทมีคุณภาพและได้รับมาตรฐานอุตสาหกรรม (มอก.)
    จากกระทรวงอุตสาหรรม

2.  บริษัทมีความได้เปรียบในด้านการใช้วัตถุดิบ จากการเป็นผู้ผลิตท่อเหล็ก
    เหล็กโครงสร้างรูปตัวซี รวมทั้งการเป็นศูนย์บริการเหล็ก ซึ่งใช้วัตถุดิบชนิดเดียวกันคือ
    เหล็กแผ่นรีดร้อน
    และเนื่องจากการเป็นศูนย์บริการซึ่งจะทำการตัดเหล็กตามความกว้างและความยาวที่ลูกค้าต้องการ
    ทำให้ในบางครั้งจะมีส่วนที่เหลือจากการตัด บริษัทสามารถนำเหล็กส่วนนี้มาผลิตท่อเหล็ก
    หรือเหล็กโครงสร้างรูปตัวซีได้
    ทำให้บริษัทมีส่วนสูญเสียที่เกิดขึ้นจากการผลิตน้อยกว่าการเป็นศูนย์บริการเหล็กหรือผู้ผลิตท่อเหล็กเพียงอย่างเดียว

3.  บริษัทสามารถตอบสนองความต้องการของลูกค้าได้ทันความต้องการ
    เนื่องจากบริษัทมีผลิตภัณฑ์หลากหลายขนาดและมีระบบควบคุมสินค้าคงคลังที่มีประสิทธิภาพและการจัดส่งผลิตภัณฑ์ได้รวดเร็วตรงต่อเวลา

4.  บริษัทแบ่งทีมการตลาดออกตามประเภทอุตสาหกรรมของลูกค้าโดยเฉพาะเพื่อดูแลลูกค้าเฉพาะกลุ่ม
    ทำให้ทราบถึงความต้องการของลูกค้าได้เป็นอย่างดี

5.  บริษัทเน้นการสร้างฐานมูลค่าเพิ่มให้เกิดในองค์กร
    โดยเน้นการพัฒนาความรู้ของบุคลากรในบริษัทให้เกิดการเรียนรู้
    ซึ่งบริษัทถือว่าเป็นปัจจัยสำคัญของการบริหารงาน
    และส่งผลให้ขบวนการผลิตสินค้ามีประสิทธิภาพมากขึ้นและลดการสูญเสียจากการผลิต

6.  เครื่องจักรที่ใช้ในการผลิต ท่อเหล็ก เหล็กรูปตัวซี และเครื่องตัดเหล็ก
    ของบริษัทเป็นเครื่องจักรที่มีคุณภาพสูงจากประเทศญี่ปุ่น

  ลักษณะลูกค้าและช่องทางการจำหน่าย

ในปี 2555 บริษัทจัดจำหน่ายสินค้าให้แก่ลูกค้าภายในประเทศ ร้อยละ 99.39
ของรายได้จากการจำหน่ายและบริการ และจำหน่ายสินค้าให้แก่ลูกค้าในต่างประเทศ
ซึ่งเป็นผู้ประกอบการในอุตสาหกรรมต่าง ๆ ร้อยละ 0.61 ของรายได้จากการจำหน่ายและบริการ
โดยลูกค้าของบริษัทสามารถแบ่งออกเป็น 2 กลุ่ม ดังนี้

  กลุ่มที่ 1 ผู้ค้าส่งเหล็ก เป็นกลุ่มผู้ดำเนินธุรกิจค้าส่งเหล็กทั้งในเขตกรุงเทพและปริมณฑล
  โดยลูกค้ากลุ่มนี้จะซื้อผลิตภัณฑ์ของบริษัท ทั้งผลิตภัณฑ์จากธุรกิจศูนย์บริการเหล็ก ได้แก่ เหล็กม้วน
  เหล็กสลิต เหล็กแผ่น รวมถึงเหล็กรูปพรรณของบริษัท ได้แก่ ท่อเหล็ก เหล็กโครงสร้างรูปตัวซี
  เพื่อนำสินค้าไปจำหน่ายต่อให้กับลูกค้าต่างๆ ซึ่งมูลค่าการจำหน่ายให้แก่ลูกค้ากลุ่มนี้ประมาณร้อยละ
  50 ของรายได้รวมของบริษัท
  บริษัทไม่มีการขายสินค้าให้แก่ลูกค้ารายหนึ่งรายใดในกลุ่มนี้เกินร้อยละ 10
  ของรายได้รวมของบริษัท โดยมูลค่าการจำหน่ายของลูกค้ากลุ่มนี้จะมีลักษณะแปรผันตามฤดูกาล
  กล่าวคือ
  มูลค่าการจำหน่ายจะลดลงช่วงฤดูฝนเนื่องจากอุตสาหกรรมก่อสร้างซึ่งเป็นผู้ใช้เหล็กรูปพรรณจะชะลอการก่อสร้างในช่วงดังกล่าว

  กลุ่มที่ 2 ผู้ประกอบการในอุตสาหกรรมต่างๆ ทั้งในประเทศและต่างประเทศ เช่น
  อุตสาหกรรมเฟอร์นิเจอร์ อุตสาหกรรมเครื่องใช้ไฟฟ้า อุตสาหกรรมยานยนต์ เป็นต้น
  โดยลูกค้ากลุ่มนี้จะซื้อสินค้าจากศูนย์บริการเหล็กของบริษัทเป็นหลัก
  และจากความหลากหลายของกลุ่มลูกค้าที่กระจายอยู่ในอุตสาหกรรมต่างๆ
  ทำให้มูลค่าการจำหน่ายสินค้าให้แก่ลูกค้ากลุ่มนี้ค่อนข้างคงที่ตลอดทั้งปี
  โดยมูลค่าการจำหน่ายให้แก่ลูกค้ากลุ่มนี้ประมาณคิดเป็นร้อยละ 50 ของรายได้รวมของบริษัท
  ซึ่งบริษัทไม่มีการขายสินค้าให้แก่ลูกค้ารายหนึ่งรายใดในกลุ่มนี้เกินร้อยละ 12
  ของรายได้รวมของบริษัท

4.3 ภาวะอุตสาหกรรมและภาวะการแข่งขัน

1) ภาวะอุตสาหกรรม

  โครงสร้างของอุตสาหกรรมเหล็กแบ่งออกเป็น 3 ขั้น ดังนี้

  1.1 อุตสาหกรรมเหล็กขั้นต้น

ได้แก่ ขั้นตอนการถลุงเหล็ก (Iron Making)
เพื่อเป็นการแยกเหล็กออกมาจากแร่เหล็กโดยการถลุงแร่เหล็กได้เป็นเหล็กเหลวและหล่อออกมาเป็นแท่ง
เรียกว่า เหล็กพิกหรือเหล็กถลุง (Pig lron) ซึ่งเป็นการผลิตขนาดใหญ่ซึ่งต้องใช้เงินลงทุนสูง
ซึ่งประเทศไทยยังไม่มีการผลิตเหล็กขั้นตอนนี้

  1.2 อุตสาหกรรมเหล็กขั้นกลาง

ได้แก่ ขั้นตอนการผลิตเหล็กกล้า (Steel Making) เป็นการลดปริมาณของธาตุเจือปน
และปรับปรุงส่วนผสมให้ได้ตามที่ต้องการ
โดยนำเหล็กพิกที่ได้จากเตาถลุงไปแปรเปลี่ยนเป็นเหล็กกล้า หรือโดยการนำเศษเหล็ก (Scrap)
หรือเหล็กพรุน มาหลอมในเตาหลอมไฟฟ้า แล้วนำไปหล่อเป็นเหล็กแท่งชนิดต่างๆ ในเบ้าหล่อ
จะได้เหล็กแท่งเล็ก (Billet) เหล็กแท่งใหญ่ (Bloom) และเหล็กแท่งแบน (Slab)
ซึ่งจะนำไปเป็นวัตถุดิบในการผลิตเหล็กทรงยาว (Long Products) และเหล็กทรงแบน (Flat
Products) ตามลำดับ

  1.3 อุตสาหกรรมเหล็กขั้นปลาย

ได้แก่ ขั้นตอนการแปรรูปผลิตภัณฑ์เหล็กขั้นกลาง โดยการนำเหล็กแท่งชนิดต่างๆ แปรรูปด้วยการรีด
เช่น การนำ Slab ไปรีดเป็นเหล็กแผ่นรีดร้อน หรือการนำ Billet ไปรีดเป็นเหล็กเส้น เป็นต้น
ผลิตภัณฑ์ที่ได้จากขั้นตอนนี้จะนำไปใช้เป็นวัตถุดิบในการผลิตของอุตสาหกรรมเหล็กต่อเนื่องต่าง ๆ
ซึ่งผลิตภัณฑ์เหล็กจากขั้นตอนนี้แบ่งออกตามรูปทรงของผลิตภัณฑ์ได้เป็น 2 ลักษณะ ดังนี้

1.  ผลิตภัณฑ์เหล็กทรงแบน (Flat Products) ได้แก่ เหล็กแผ่นรีดร้อน (Hot Rolled
    Sheet) เหล็กแผ่นรีดเย็น (Cold Rolled Sheet) เหล็กแผ่นเคลือบ/ชุบ (Coated
    Sheet) เหล็กแผ่นหนา (Hot Rolled Plate) ซึ่งนำไปใช้ในอุตสาหกรรมก่อสร้าง
    ผลิตท่อเหล็ก ตู้คอนเทนเนอร์ ถังแก๊ส รถยนต์ เครื่องใช้ไฟฟ้า และอุปกรณ์เฟอร์นิเจอร์

2.  ผลิตภัณฑ์เหล็กทรงยาว (Long Products) ได้แก่ เหล็กเส้นกลม (Round Bar)
    เหล็กเส้นข้ออ้อย (Deformed Bar) เหล็กลวด (Wire Rod) เหล็กรูปพรรณ (Shape
    Steel) นำไปใช้ในอุตสาหกรรมก่อสร้างเป็นส่วนใหญ่

2) ภาวการณ์แข่งขันในอุตสาหกรรมเหล็ก

ปริมาณการผลิตเหล็กและเหล็กกล้าที่สำคัญในปี 2555 มีประมาณ 6,763,387
เมตริกตัน(ไม่รวมผลิตภัณฑ์เหล็กกึ่งสำเร็จรูป เหล็กแผ่นรีดเย็น
เหล็กแผ่นเคลือบและท่อเหล็กเพื่อไม่ให้เกิดการนับซ้ำ) ลดลง ร้อยละ 2.49
เมื่อเทียบกับช่วงเดียวกันของปีก่อน และเมื่อพิจารณาในรายผลิตภัณฑ์ พบว่า
ผลิตภัณฑ์ที่มีการผลิตลดลงมากที่สุดในช่วงนี้ คือ ผลิตภัณฑ์เหล็กกึ่งสำเร็จรูปลดลง ร้อยละ 21.94
แต่เหล็กทรงยาว เพิ่มขึ้นเล็กน้อย ร้อยละ 0.78 ในขณะที่เหล็กทรงแบนเพิ่มขึ้นเล็กน้อยเช่นเดียวกัน
ร้อยละ 0.95 โดยเหล็กแผ่นรีดเย็น เพิ่มขึ้นมากที่สุด ร้อยละ 13.35
เนื่องจากอุตสาหกรรมยานยนต์ซึ่งเป็นผู้ใช้ที่สำคัญมีการผลิตที่ขยายตัวเพิ่มมากขึ้นจากนโยบายรถยนต์คันแรกของรัฐบาล
รองลงมาคือเหล็กแผ่นเคลือบชนิดอื่นๆ เพิ่มขึ้น ร้อยละ 12.02 และเหล็กแผ่นเคลือบสังกะสี เพิ่มขึ้น
ร้อยละ 6.90 แต่ในส่วนของเหล็กแผ่นรีดร้อนกลับมีการผลิตที่ลดลง ร้อยละ 6.13
เนื่องจากสถานการณ์การแข่งขันในอุตสาหกรรมเหล็กโลกที่สูงขึ้น จึงทำให้ผู้ผลิตรายใหญ่ เช่น จีน
ส่งเหล็กราคาถูกเข้ามาแข่งขันในตลาดเหล็กไทยเพิ่มมากขึ้นนอกจากนี้
ยังเป็นผลมาจากการนำเข้าเหล็กกล้าเจือ (Alloyed product)
ที่ยังมีอยู่อย่างต่อเนื่องโดยเหล็กกล้าเจือที่นำเข้านั้นเป็นผลิตภัณฑ์เหล็กที่มีลักษณะของการนำไปใช้งานที่เหมือนกับกลุ่มเหล็กกล้าคาร์บอน
แต่ผู้นำเข้าระบุว่าเป็นกลุ่มเหล็กกล้าเจือจึงไม่ต้องเสียภาษีนำเข้า จากที่ต้องเสียภาษีนำเข้าในอัตรา
5% ถ้าระบุว่าเป็นเหล็กกล้าคาร์บอน จึงทำให้ผู้ผลิตไทยไม่สามารถแข่งขันทางด้านราคาได้

ปริมาณความต้องการใช้ในประเทศของเหล็กและเหล็กกล้าที่สำคัญในปี 2555 มีประมาณ
17,548,000 เมตริกตัน ( ไม่รวมผลิตภัณฑ์เหล็กกึ่งสำเร็จรูป เหล็กแผ่นรีดเย็น
เหล็กแผ่นเคลือบและท่อเหล็กเพื่อไม่ให้เกิดการนับซ้ำ ) เพิ่มขึ้น ร้อยละ 19.81
เมื่อเทียบกับช่วงเดียวกันของปีก่อน และเมื่อพิจารณาในรายผลิตภัณฑ์ พบว่า
ผลิตภัณฑ์ที่มีการผลิตเพิ่มขึ้นมากที่สุดในช่วงนี้คือ เหล็กทรงแบน เพิ่มขึ้น ร้อยละ 27.95
โดยเหล็กแผ่นรีดร้อน เพิ่มขึ้น ร้อยละ 21.45 และเหล็กแผ่นรีดเย็น เพิ่มขึ้น ร้อยละ 7.28
ซึ่งเป็นผลมาจากการขยายตัวของอุตสาหกรรมยานยนต์
โดยส่วนใหญ่จะเป็นเหล็กที่นำเข้ามาจากประเทศญี่ปุ่น สำหรับเหล็กทรงยาว เพิ่มขึ้น ร้อยละ 2.91
เนื่องจากภาคอสังหาริมทรัพย์ที่ขยายตัวเพิ่มขึ้น ตั้งแต่ช่วงไตรมาสที่ 2
โดยจะเห็นได้จากข้อมูลเครื่องชี้ธุรกิจอสังหาริมทรัพย์ที่ส่งสัญญาณดีขึ้นของธนาคารแห่งประเทศ เช่น
ข้อมูลการออกใบอนุญาตจัดสรรที่ดินเพื่อที่อยู่อาศัย
การขออนุญาตจดทะเบียนอพาร์ตเมนต์และคอนโดมิเนียมรวมทั้งยอดขายซีเมนต์ที่เพิ่มมากขึ้น

มูลค่าการนำเข้าเหล็กและเหล็กกล้าที่สำคัญในปี 2555 มีจำนวนประมาณ 73,346 ล้านบาท
โดยมูลค่าการนำเข้าเพิ่มขึ้น ร้อยละ 7.48
เมื่อเทียบกับช่วงเดียวกันของปีก่อนผลิตภัณฑ์ที่มีมูลค่าการนำเข้าเพิ่มขึ้นมากที่สุดเมื่อเทียบกับช่วงเดียวกันของปีก่อน
ได้แก่ เหล็กทรงแบน เพิ่มขึ้น ร้อยละ 9.94 โดยผลิตภัณฑ์ที่มีมูลค่าการนำเข้าเพิ่มขึ้นมากในช่วงนี้
ได้แก่ เหล็กแผ่นรีดร้อนชนิดกัดกรดและเคลือบน้ำมัน (HR sheet P&O) เพิ่มขึ้น ร้อยละ 24.74
รองลงมาคือเหล็กแผ่นเคลือบสังกะสี (Galv.(HDG)) เพิ่มขึ้น ร้อยละ 23.74
โดยเป็นผลมาจากการขยายตัวของอุตสาหกรรมยานยนต์
สำหรับผลิตภัณฑ์เหล็กกึ่งสำเร็จรูป(Semi-finished products) เพิ่มขึ้นร้อยละ 8.69
โดยผลิตภัณฑ์เหล็กกึ่งสำเร็จรูปชนิดอื่นๆ เพิ่มขึ้น ร้อยละ 43.46 ในส่วนของเหล็กทรงยาวเพิ่มขึ้น
ร้อยละ 5.64 โดยเหล็กเส้น (Bar) เพิ่มขึ้น ร้อยละ 19.99 และเหล็กโครงสร้างรูปพรรณ (HR
section (H/L)) เพิ่มขึ้น ร้อยละ 10.45
โดยเหล็กที่นำเข้ามามีมูลค่ามากในช่วงนี้เป็นเหล็กชนิดคุณภาพพิเศษซึ่งใช้ในอุตสาหกรรมต่อเนื่อง
เช่น ยานยนต์
สำหรับเหล็กเส้นซึ่งใช้ในอุตสาหกรรมก่อสร้างจะใช้เหล็กเกรดธรรมดาซึ่งผลิตได้เองในประเทศ

มูลค่าการส่งออกเหล็กและเหล็กกล้าที่สำคัญใน ปี 2555 มีจำนวนประมาณ 35,390 ล้านบาท
โดยมูลค่าการส่งออกลดลง ร้อยละ 13.58
เมื่อเทียบกับช่วงเดียวกันของปีก่อนผลิตภัณฑ์ที่มีมูลค่าการส่งออกลดลงมากที่สุดเมื่อเทียบกับช่วงเดียวกันของปีก่อน
ได้แก่ ผลิตภัณฑ์เหล็กกึ่งสำเร็จรูป ลดลง ร้อยละ 83.60 โดยผลิตภัณฑ์ที่ลดลงมากที่สุด คือ
เหล็กแท่งแบน (Slab) ลดลง ร้อยละ 100.00 สำหรับเหล็กทรงยาวมูลค่าการส่งออกลดลง
ร้อยละ 15.27 โดยผลิตภัณฑ์ที่มีมูลค่าการส่งออก ลดลง มากที่สุด ได้แก่ เหล็กลวด (Wire
rod(LC/HC))ลดลงร้อยละ 52.62 เหล็กทรงแบน มูลค่าการส่งออกลดลง ร้อยละ 8.70
โดยเหล็กแผ่นเคลือบโครเมียม(Tin free) ลดลง ร้อยละ 82.86 เหล็กแผ่นรีดร้อน (HR
sheet) ลดลง ร้อยละ 60.80 สำหรับสาเหตุที่มูลค่าการส่งออกลดลง
เนื่องจากสถานการณ์เศรษฐกิจโลกที่ชะลอตัว ทำให้หลายประเทศส่งสินค้าเข้ามาแข่งขันกันมาก
ในตลาดโลก โดยเฉพาะประเทศจีนซึ่งที่ผ่านมามีสถานการณ์เศรษฐกิจที่ชะลอตัว
ส่งผลอย่างมากต่อตลาดสินค้าโภคภัณฑ์ แม้ว่าในช่วงเดือนกันยายนจนถึงตุลาคม
ราคาเหล็กจะปรับตัวดีขึ้นจากช่วงก่อน แต่ทิศทางยังคงไม่ชัดเจน
และจากความต้องการใช้เหล็กของจีนที่ชะลอตัวลงนั้น ยังคงส่งผลอย่างมากต่อประเทศต่างๆ ทั่วโลก
รวมถึงประเทศไทยที่มีสินค้าเหล็กจากจีนจำนวนมากไหลเข้ามาแข่งขันกับตลาดภายในประเทศ
โดยผู้ผลิตเหล็กจีนพยายามหาช่องทางในการส่งสินค้าเข้ามา
ซึ่งในหลายกรณีเป็นการแข่งขันที่ไม่เหมาะสมและสร้างผลในทางลบต่ออุตสาหกรรมภายในประเทศและมีการแข่งขันกันทางด้านราคา
จึงทำให้ไทยซึ่งโดยปกติไม่ได้เป็นประเทศที่เน้นการส่งออกผลิตภัณฑ์เหล็กอยู่แล้วมีมูลค่าการส่งออกที่ลดลง

นโยบายภาครัฐที่เกี่ยวข้อง

คณะกรรมการพิจารณามาตรการปกป้องตามพระราชบัญญัติมาตรการปกป้องจากากรนำเข้าสินค้าที่เพิ่มขึ้น
พ.ศ. 2550 ได้มีคำวินิจฉัยเมื่อวันที่ 21 พฤศจิกายน 2555 ว่า คำขอของบริษัท
สหวิริยาสตีลอินดัสตรี จำกัด(มหาชน) บริษัทจี สตีล จำกัด(มหาชน) บริษัท จี เจ สตีล
จำกัด(มหาชน) และบริษัท สหวิริยาเพลทมิล จำกัด (มหาชน)
ที่ได้ยื่นขอให้พิจารณากำหนดมาตรการปกป้องจากการนำเข้าสินค้าเหล็กแผ่นรีดร้อนเจืออื่นๆ
ชนิดเป็นม้วนและไม่เป็นม้วนที่เพิ่มขึ้น ตามมาตรา 13
แห่งพระราชบัญญัติมาตรการปกป้องจากการนำเข้าสินค้าที่เพิ่มขึ้น พ.ศ. 2550
มีหลักฐานและข้อมูลที่แสดงให้เห็นว่ามีการนำเข้าสินค้าที่เพิ่มขึ้นและมีความเสียหายแก่อุตสาหกรรมภายใน
จึงเห็นควรให้เปิดการไต่สวนคณะกรรมการพิจารณาการทุ่มตลาดและการอุดหนุนตามพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ
พ.ศ.2542 ได้มีคำวินิจฉัยเมื่อวันที่ 21 พฤศจิกายน 2555 ว่า คำขอของบริษัท
เอ็น.ที.เอส.สตีลกรุ๊ป จำกัด (มหาชน)
ที่ได้ยื่นขอให้พิจารณาตอบโต้การทุ่มตลาดสินค้าเหล็กลวดคาร์บอนสูงรวมทั้งเหล็กลวดคาร์บอนสูงที่เจือธาตุอื่นที่มีแหล่งกำเนิดจากสาธารณรัฐประชาชนจีน
ตามมาตรา 33 แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ
พ.ศ.2542 มีพยานหลักฐานที่แสดงให้เห็นว่าคำขอมีมูลเกี่ยวกับการทุ่มตลาดและความเสียหาย
จึงเห็นควรให้เปิดการไต่สวน

ที่มา : สำนักงานเศรษฐกิจอุตสาหกรรม

4.4 การจัดหาผลิตภัณฑ์หรือบริการ

1) การผลิต

ปัจจุบันบริษัทและบริษัทย่อย มีโรงงานจำนวน 3 แห่ง โดยตั้งอยู่ที่

1. โรงงานของบริษัทที่สมุทรปราการ ตั้งอยู่เลขที่ 55, 55/1 หมู่ 2 ซอยวัดหนามแดง
ถนนศรีนครินทร์ ตำบลบางแก้ว อำเภอ บางพลี จังหวัดสมุทรปราการ มีกำลังการผลิตติดตั้ง
153,000 ตันต่อปี ในปี 2554 บริษัทใช้กำลังการผลิตรวมประมาณร้อยละ 52.56

2. โรงงานของบริษัทที่ชลบุรี ตั้งอยู่ถนนฉะเชิงเทรา-สัตหีบ (ทล. 331) กม. 28.40
ตำบลสระสี่เหลี่ยม อำเภอพนัสนิคม จังหวัดชลบุรี เป็นสาขาของบริษัท
โดยบริษัทติดตั้งเครื่องจักรใหม่และย้ายเครื่องจักรบางส่วนจากบริษัทและบริษัทย่อยไปติดตั้ง
ซึ่งมีทั้งเครื่องจักรสำหรับผลิตท่อเหล็ก
และเป็นเครื่องจักรสำหรับผลิตเหล็กโครงสร้างรูปตัวซีมีกำลังการผลิตติดตั้งรวม 141,000 ตันต่อปี
ในปี 2554 บริษัทใช้กำลังการผลิตรวมประมาณร้อยละ 52.56

3. เลขที่ 6/10 ซอยวัดหนามแดง ถนนศรีนครินทร์ ตำบลบางแก้ว อำเภอบางพลี
จังหวัดสมุทรปราการ เป็นของบริษัท เอส ที ซี สตีล จำกัด มีกำลังการผลิตติดตั้ง 6,000 ตันต่อปี
ในปี 2554 บริษัทใช้กำลังการผลิตประมาณร้อยละ 92.32

  2) การจัดหาวัตถุดิบหรือผลิตภัณฑ์

ปัจจุบัน
บริษัทจัดซื้อเหล็กแผ่นรีดร้อนซึ่งเป็นวัตถุดิบหลักในการผลิตจากผู้ผลิตเหล็กแผ่นรีดร้อนในประเทศ
ได้แก่ บริษัทในกลุ่ม บมจ. สหวิริยาสตีล อินดัสตรี บริษัทในกลุ่ม บมจ.จี สตีล และบมจ.จีเจสตีล
ซึ่งเป็นผู้ผลิตเหล็กแผ่นรีดร้อนเพียง 3 บริษัทในประเทศ
อย่างไรก็ตามกรณีที่ราคาเหล็กแผ่นรีดร้อนในตลาดต่างประเทศมีปรับตัวลดลงต่ำกว่าราคาเหล็กในประเทศ
บริษัทสามารถนำเข้าวัตถุดิบจากต่างประเทศ เช่น เกาหลี จีน อินเดีย เวียดนาม เป็นต้น
เนื่องจากบริษัทเริ่มจากการซื้อมาขายไป
และปัจจุบันบริษัทยังมีการติดต่อกับตัวแทนจำหน่ายจากต่างประเทศเพื่อสอบถามข้อมูลราคาในตลาดโลก

ส่วนการซื้อสินค้าจากต่างประเทศในปี 2555 มีการนำเข้าสินค้าจากประเทศเกาหลี จีน
และเวียดนามซึ่งเป็นผลิตภัณฑ์เหล็กรีดร้อน เหล็กรีดเย็น เหล็กเคลือบ
และเหล็กเคลือบสีเพื่อจำหน่ายให้กับกลุ่มลูกค้าในอุตสาหกรรมเครื่องใช้ไฟฟ้า,อุตสาหกรรมก่อสร้าง
และอุตสาหกรรมยานยนต์ประมาณร้อยละ 73.98 ของยอดการซื้อทั้งหมดของบริษัท

4.5 ผลกระทบต่อสิ่งแวดล้อม

ผลกระทบต่อสิ่งแวดล้อมที่สำคัญของโรงงานแปรรูปเหล็ก คือ มลภาวะจากเสียงในขบวนการผลิต
แต่บริษัทได้มีการควบคุมปริมาณเสียงที่เกิดจากขบวนการผลิตของบริษัท
ไม่ให้มีผลกระทบต่อสิ่งแวดล้อมโดยการออกแบบอาคารโรงงานให้มีการเก็บเสียงที่ดียิ่งขึ้น
รวมทั้งบริษัทได้รับการตรวจสอบโรงงานอย่างสม่ำเสมอทุกปีภายใต้การควบคุมดูแลของกรมโรงงานอุตสาหกรรม
ซึ่งผลการตรวจสอบสรุปได้ว่า สภาพโรงงานและสภาพแวดล้อมต่าง ๆ
ในบริเวณโรงงานอยู่ในเกณฑ์มาตรฐาน ไม่ก่อให้เกิดปัญหาใด ๆ ต่อสภาพแวดล้อม
และที่ผ่านมาบริษัทไม่มีข้อพิพาทหรือกรณีฟ้องร้องเกี่ยวกับสิ่งแวดล้อม

สำหรับเศษเหล็กที่เหลือจากกระบวนการผลิตนั้น
บริษัทสามารถจำหน่ายให้กับบริษัทตัวแทนที่ได้รับอนุญาตจากสมาคมผู้ผลิตท่อโลหะและแปรรูปเหล็กแผ่นให้เป็นผู้รับซื้อเศษเหล็กที่เหลือจากกระบวนการผลิตของทุกบริษัทที่เป็นสมาชิกสมาคมฯ
โดยบริษัทบันทึกรายได้จากการจำหน่ายเศษเหล็กเป็นรายได้อื่นในงบการเงิน

4.6 งานที่ยังไม่ได้ส่งมอบ

- ไม่มี –